ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
பிரதமரின் மனதின் குரல் நிகழ்ச்சி 100 கோடி இந்தியர்களை சென்றடைந்து இருப்பதாக ஐஐஎம் கருத்துக்கணிப்பில் தகவல்
பிரதமரின் மனதின் குரல் நிகழ்ச்சி 100 கோடி இந்தியர்களை சென்றடைந்து இருப்பதாக ஐஐஎம் கருத்துக்கணிப்பில் தெரியவந்துள்ளது. மாதந்தோறும் கடைசி ஞாயிற்றுக்கிழமைகளில் பிரதமர் நரேந்திர மோடி, தமது எண்ணங்களை நாட்டு மக்களோடு பகிர்ந்துகொள்ளும் மனதில் குரல் நிகழ்ச்சி, கடந்த சில ஆண்டுகளாக அகில இந்திய வானொலியில் ஒலிபரப்பப்பட்டு வருகிறது. இந்த நிகழ்ச்சி தற்போது 100-வது அத்தியாயத்தை எட்டியுள்ள நிலையில், மனதில் குரல் நிகழ்ச்சி நாட்டு மக்களை எவ்வாறு சென்றடைந்துள்ளது, இந்த நிகழ்ச்சி குறித்த நேயர்களின் கருத்து பற்றி ஹரியானா மாநிலம் ரோத்தக்கில் உள்ள இந்திய மேலாண்மை நிறுவனம்  கருத்துக் கணிப்பு நடத்தியது. இதில் நூறு கோடி மக்களை மனதின் குரல் நிகழ்ச்சி சென்றடைந்து இருப்பதும், ஏதாவது ஒரு அத்தியாயத்தையாவது அவர்கள் கேட்டு ரசித்து இருப்பதும் தெரிய வந்ததுள்ளது.
இந்த கருத்துக்கணிப்பின் முடிவுகள் குறித்து பிரசார் பாரதியின் தலைமை செயல் அதிகாரி திரு கௌரவ் திவேதி, ஐஐஎம் நிறுவனத்தின் இயக்குநர் திரு தீரஜ்.பி.சர்மா ஆகியோர் புதுதில்லியில் இன்று செய்தியாளர்களிடம் விளக்கினர். அப்போது பேசிய திரு சர்மா, 23 கோடி மக்கள், மனதின் குரல் நிகழ்ச்சியை தொடர்ச்சியாக கேட்டு ரசித்து வருவதும், எப்போதாவது கேட்டு ரசித்த 41 கோடி மக்கள் தற்போது ரசிகர்களாக மாறியிருப்பதும் தெரியவந்திருப்பதாக கூறினார். மத்திய அரசின் அணுகுமுறை மக்கள் நலனுக்கு சாதகமானதாக அமைந்திருப்பதாக 63 சதவீதத்தினரும், தேசத்தை கட்டியமைப்பதற்கான முன்முயற்சியாக இருப்பதாக 60 சதவீதத்தினரும் தெரிவித்துள்ளனர். இந்த நிகழ்ச்சி, பிரஞ்சு, சைனீஸ், இந்தோனேஷியன், திபெத்தியன் உட்பட 11 அயல்நாட்டு மொழிகளிலும் மொழிமாற்றம் செய்யப்பட்டு ஒலிபரப்பப்பட்டு வருவதாக குறிப்பிட்டார். அகில இந்திய வானொலியில் 500-க்கும் மேற்பட்ட ஒலிபரப்பு மையங்கள் வாயிலாக, இந்த மனதின் குரல் நிகழ்ச்சி தொடர்ந்து ஒலிபரப்பப்பட்டு வருவதாக தெரிவித்தார்.
2014-ம் ஆண்டு அக்டோபர் 3-ம் தேதி முதல் மாதந்தோறும் ஒலிபரப்பப்பட்டு வரும் பிரதமர் திரு நரேந்திர மோடியின் மனதின் குரல் நிகழ்ச்சியின் 100-வது அத்தியாயம், இம்மாதம் 30-ம் தேதி காலை 11 மணிக்கு அகில இந்திய வானொலியில் மற்றும் தூர்தர்ஷனின் அனைத்து அலைவரிசைகளிலும் ஒலிபரப்பப்படுகிறது. இந்த நிகழ்ச்சி 22 இந்திய மொழிகளிலும், ஆங்கிலம் தவிர, 11 அயல்நாட்டு மொழிகளிலும் ஒலிபரப்பப்பட்டு வருவது குறிப்பிடத்தக்கது.
அறிவியல் மற்றும் தொழில்நுட்பத்துறை
லடாக் இமாலயாப் பகுதிகளில் 35 ஆயிரம் ஆண்டு கால வரலாற்றைக் கொண்ட நதி அரிப்பை, வாடியா இமாலயா புவியமைப்பியல் நிறுவனம் வெளிப்படுத்தி உள்ளது
இந்திய அரசின் அறிவியல் தொழில்நுட்பத் துறையின் கீழ் செயல்படும் தன்னாட்சி நிறுவனமான வாடியா இமாலயா புவியமைப்பியல் நிறுவனத்தில் , இருந்து விஞ்ஞானிகளும் மாணவர்களும் லடாக் இமாலயப் பகுதிகளில் நதிகள் குறித்து ஆய்வு செய்தனர். 35 ஆயிரம் ஆண்டு கால வரலாற்றைக் கொண்ட நதி அரிப்பு குறித்த தகவல்களை இந்த ஆய்வின் மூலம் அவர்கள் வெளிப்படுத்தியுள்ளதோடு அரிப்புக்கு உள்ளான முக்கியமான பகுதிகளையும் அடையாளம் கண்டறிந்து உள்ளனர். மேலும் பரந்துபட்ட சமவெளிகள் அரிப்பு தாங்கு மண்டலங்களாகச் செயல்பட்டுள்ளதையும் கண்டறிந்துள்ளனர். இந்த ஆய்வானது வறண்ட லடாக் இமாலயப்பகுதியில் நதிகள் நீண்டகால இடைவெளிகளில் எவ்வாறு இயங்கின என்பதை எடுத்துக்காட்டுகின்றன. மாறுபடும் பருவநிலை மாறுதல்களுக்கு நதிகள் எவ்வாறு பதில்வினை ஆற்றின என்பதையும், நீர் மற்றும் வண்டல் வழித்தடம் ஆகியவற்றையும் இந்த ஆய்வு கண்டறிந்துள்ளது. பொலிவுறு நகரங்களை உருவாக்குவதிலும் அதற்கான உள்கட்டமைப்பு வசதிகளை ஏற்படுத்துவதிலும் நாடு ஈடுபட்டுள்ள நிலையில், இந்த ஆய்வானது முக்கியமானதாக விளங்குகிறது.
(Visitor Counter : 90
பாதுகாப்பு அமைச்சகம்
‘இந்திய ராணுவத் தளவாட உற்பத்தித் திட்டங்கள் 2021’ குறித்த இணையவழி கருத்தரங்கிற்கு இந்திய ராணுவம் ஏற்பாடு செய்திருந்தது
ராணுவத் தளவாட உற்பத்தித் திட்டங்கள் குறித்த இணையவழி கருத்தரங்கிற்கு 2021 நவம்பர் 8 அன்று ஃபிக்கி-யுடன் இணைந்து இந்திய ராணுவம் ஏற்பாடு செய்திருந்தது. 2016ல் உற்பத்தி நடைமுறையின் தொடக்கத்திற்குப் பின் நடத்தப்படும் 6வது கருத்தரங்கமாகும் இது.
இந்த நிகழ்ச்சியில் பேசிய ராணுவ தலைமைத் தளபதி ஜெனரல் எம் எம் நரவானே, அரசின் ‘தற்சார்பு இந்தியா’ முன்முயற்சி மற்றும் பாதுகாப்புத்துறையில் தற்சார்பை மேம்படுத்துவதை நோக்கிய சீர்திருத்தங்களின் விளைவுகள் பற்றி வலியுறுத்தினார். ராணுவத்தின் நவீனமய தேவைகளை உள்நாட்டிலேயே சந்திப்பதற்கான இந்தியத் தொழில்துறையின் திறனில் நம்பிக்கையை அவர் வெளிப்படுத்தினார். ராணுவத்திற்கான தளவாட உற்பத்தியில் இரண்டாம் கட்ட 36 திட்டங்கள் இதற்கு சான்றாக இருந்தன என்று கூறிய அவர், தொழில்துறையுடன் ராணுவம் தற்போது முன்னேறி வருகிறது என்றார்.
கடந்த ஓராண்டாக கொவிட் சவால்கள் இருந்தபோதும் இந்திய ராணுவம் அசாதாரண முன்னேற்றத்தை ஏற்படுத்தியிருப்பது பற்றியும் ராணுவத் தலைமைத் தளபதி எடுத்துரைத்தார். இதன் விளைவாக 12 திட்ட அனுமதி ஆர்டர்கள் வழங்கப்பட்டுள்ளன என்று அவர் குறிப்பிட்டார். பாதுகாப்புத் துறையில் குறு, சிறு மற்றும் நடுத்தரத் தொழில்களின் பங்கினை தளவாட உற்பத்தி திட்டங்கள் விரிவுபடுத்தி இருப்பதாகவும் 40 சதவீதத்திற்கும் அதிகமான திட்ட அனுமதி ஆர்டர்கள் குறு, சிறு மற்றும் நடுத்தர தொழில்களுக்கு வழங்கப்பட்டுள்ளன என்றும் அவர் தெரிவித்தார். ரூ.1000 கோடிக்கும் அதிக மதிப்புள்ள திட்டங்கள் குறு, சிறு மற்றும் நடுத்தர தொழில்களுக்கு ஒதுக்கப்பட்டிருப்பதாகவும் அவர் கூறினார்.
ராணுவத்தின் துணைத்தளபதி லெப்டினன்ட் ஜெனரல் சந்தானு தயாள், ஃபிக்கி-யின் பாதுகாப்பு மற்றும் விண்வெளிக் குழுவின் தலைவர் திரு எஸ் பி ஷுக்லா பாதுகாப்புத்துறை தளவட உற்பத்தி பிரிவின் கூடுதல் செயலாளர் திரு சஞ்சய் ஜாஜு உள்ளிட்டோர் இதில் கலந்துகொண்டனர்.
இந்த இணையவழி கருத்தரங்கின் போது இந்திய ராணுவம் 6 புதிய இரண்டாம் கட்ட திட்டங்களை வெளியிட்டது.
ராணுவத் தளவாட உற்பத்தி குறித்த முழு விவரங்கள் அடங்கிய கையேடும் இந்த நிகழ்ச்சியில் வெளியிடப்பட்டது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770045
PIB Headquarters
சட்ட விரோத தொலைபேசி இணைப்பகம் கண்டுபிடித்து பறிமுதல் செய்யப்பட்டது
தொலைத் தொடர்பு துறை, தமிழ்நாடு, செக்யூரிட்டி பிரிவு அதிகாரிகள், சிபிசிஐடி -க்கு துப்பு கொடுத்ததன் பெயரில் செக்யூரிட்டி பிரிவு தமிழ்நாடு தொலைபேசி துறை அதிகாரிகள் மற்றும் சிபிசிஐடி அதிகாரிகள் இணைந்து சென்னை அண்ணா நகர் மேற்கு, தங்கம் காலனியில் இயங்கி வந்த DRAV டெலிகம்யூனிகேஷன் என்ற தனியார் நிறுவனத்தை முன்னறிவிப்பு இன்றி திடீர் சோதனை செய்து அங்கு இயங்கி வந்த சட்ட விரோத தொலைபேசி அமைப்பை பறிமுதல் செய்தனர்.
மேற்கூறிய சட்ட விரோத தொலைபேசி அமைப்பில் வெளிநாட்டிலிருந்து வரும் தொலைபேசி அழைப்புகளை சிம் பாக்ஸ் என்ற கருவியின் மூலம் வாய்ஸ் ஓவர் இண்டர்நெட் ப்ரோடோகால் என்ற தொழில்நுட்பம் வழியாக அதிகாரப்பூர்வமான அயல் நாடு தொலைத் தொடர்பு சேவை உரிமைதாரர்களின் தொலைபேசி இணைப்பகங்களின் உதவியின்றி சட்ட விரோதமான முறையில் உள்ளூர் தொலைபேசி அழைப்புகளாக மாற்றி கொடுத்து இயங்கி வந்தது கண்டுபிடிக்கப்பட்டது.
சிம்பாக்ஸ் மோசடி என்பது மோசடிதாரர்கள் வெளிநாட்டில் உள்ள நபர்கள் மூலம் இணையதளம் வழியாக வாய்ஸ்ஓவர் இண்டர்நெட் ப்ரோடோகால் என்ற தொழில்நுட்பப்படி வெளிநாட்டிலிருந்து வரும் தொலைபேசி அழைப்புகளை உள்ளூர் அழைப்புகளாக மாற்றப்படுவதாகும். இதன்மூலம் வெளிநாட்டில் இருந்து வரும் தொலைபேசி அழைப்புகள் உள்ளூர் தொலைபேசி அழைப்புகளாக மாற்றம் பெறும். மேலும் இந்த வெளிநாட்டு தொலைபேசி அழைப்புகள் உள்ளூர் தொலைபேசி அழைப்புகளாக மாற்றப்படும் போது அதன் கட்டணமும் உள்ளூர் தொலைபேசி கட்டணமாகவே கணக்கிடப்படும். அவ்வாறு கணக்கிடப்படும் போது, தொலைத் தொடர்பு துறைக்கு வருவாய் இழப்பை ஏற்படுத்துவதன் மூலம் நாட்டிற்கும் வருவாய் இழப்பு ஏற்படும். மேலும், இதுபோன்ற சட்டவிரோத இணைப்புகள் நாட்டின் பாதுகாப்புக்கு மிகப் பெரிய அச்சுறுத்தலாகவும் அமையும்.
இந்த சட்ட விரோத தொலைபேசி அமைப்பு 21.08.2019 அன்று கண்டுபிடிக்கப்பட்டு பறிமுதல் செய்யப்பட்டது. அந்த சட்ட விரோத அமைப்பில் உபயோகப்படுத்தப்பட்டு வந்த அனைத்து உபகரணங்களும் சிபிசிஐடி அதிகாரிகளால் பறிமுதல் செய்யப்பட்டன. அதில் 22 சிம் பாக்ஸ் தோராயமாக 1500 சிம் கார்டுகள் 16 ரூட்டெர் அடங்கும். மேலும் வெளிநாட்டு தொலைபேசி கார்டுகள் வை ஃபை மோடம், கைபேசிகள் மற்றும் வெளிநாட்டு கரன்ஸிகளும் கைப்பற்றப்பட்டன.
மேற்கூறிய சட்டவிரோத நடவடிக்கைகளின் காரணமாக தமிழ்நாடு தொலைத் தொடர்பு துறை குற்றம் சாட்டப்பட்டவர்கள் மீது எஃப்.ஐ.ஆர் பதிவு செய்தது. முப்பிரி ரெட்டி என்ற நபரும் அங்கு பணியாற்றி வந்த 4 பணியாளர்களும் கைது செய்யப்பட்டனர்.
மேற்கண்ட சட்ட விரோத அமைப்புகளைத் தடுப்பதற்காக தொலைபேசி துறை 1800 110 420 / 1963 என்கின்ற இலவச தொலைபேசி எண்களை அறிவித்து உள்ளது. பொதுமக்கள் வெளிநாட்டிலிருந்து வரும் தொலைபேசி அழைப்புகள் உள்ளூர் அழைப்புகளாக அறியப்படுமாயின் மேற்கூறிய தொலைபேசி எண்களில் தொலைபேசி துறை கால் சென்டரில் தெரியப்படுத்தலாம் என்று சென்னை தொலைத் தொடர்புத் துறையின் துணை தலைமை இயக்குநர் திருமதி ஜி கலைவாணி வெளியிட்டுள்ள செய்திக் குறிப்பில் தெரிவித்துள்ளார்.
நிதி அமைச்சகம்
நிதி ஆண்டு 2018-19; டிசம்பர், 2018 வரையிலான நேரடி வரி வசூல் 14.1 சதவீதமாக அதிகரிப்பு
டிசம்பர், 2018 வரை மொத்தம் ரூ. 8.74 லட்ச கோடி நேரடி வரியாக வசூலிக்கப்பட்டுள்ளது. முந்தைய ஆண்டு இதே காலகட்டத்துடன் ஒப்பிடுகையில் இது 14.1 சதவீதம் அதிகமாகும்.
ஏப்ரல் 2018 முதல் டிசம்பர் 2018 வரை திருப்பிக் கொடுக்கப்பட்ட தொகை ரூ. 1.30 லட்ச கோடியாகும். கடந்த ஆண்டு இதே காலகட்டத்துடன் ஒப்பிடுகையில் இது 17.0 சதவீதம் அதிகமாகும். நிகர வசூல் 13.6% ஆக உயர்ந்து, ஏப்ரல் 2018 முதல் டிசம்பர் 2018 வரை ரூ. 7.43 லட்சம் வசூலாகியுள்ளது. தற்போது வசூலிக்கப்பட்டுள்ள நிகர நேரடி வரி வசூலானது 2018-19 நிதியாண்டுக்கான நேரடி வரிக்கான மொத்த பட்ஜெட் மதிப்பீட்டில் 64.7%  ஆகும்.
பிரதமர் அலுவலகம்
கர்நாடக மாநில தினத்தில் மக்களுக்கு பிரதமர் வாழ்த்து
கர்நாடக மாநில தினம் கொண்டாடப்படுவதை முன்னிட்டு பிரதமர் திரு நரேந்திர மோடி அந்த மாநில மக்களுக்கு வாழ்த்து தெரிவித்துள்ளார்.
"கர்நாடகாவில் வாழும் சகோதர சகோதரிகளுக்கு கர்நாடக தின வாழ்த்துகள். மக்களின் வலிமை மற்றும் திறனால் உயரிய வளர்ச்சியை அந்த மாநிலம் எட்டி வருகிறது. கர்நாடக மக்களின் மகிழ்ச்சி மற்றும் நலத்தை வேண்டி நான் பிரார்த்திக்கிறேன்." இவ்வாறு பிரதமர் தமது வாழ்த்துச் செய்தியில் கூறியுள்ளார்.
பிரதமர் அலுவலகம்
மவுலானா ஆசாத், ஆச்சார்யா கிருபாளினி பிறந்தநாளில் பிரதமர் புகழஞ்சலி
மவுலானா ஆசாத், ஆச்சார்யா கிருபாளினி ஆகியோரின் பிறந்தநாளில் பிரதமர் திரு நரேந்திர மோடி அவர்களுக்கு புகழஞ்சலி செலுத்தினார்.
‘‘நாட்டின் முன்னேற்றத்துக்கு, மிகச் சிறந்த பங்களிப்பை அளித்த மவுலானா ஆசாத், ஆச்சார்யா கிருபாளினி ஆகியோர் முன்னோடித் தலைவர்களாக நினைவு கூரப்படுகின்றனர். ஏழைகள் மற்றும் இளைஞர்களின் மேம்பாட்டுக்கு அவர்கள் தங்களை அர்ப்பணித்தனர். அவர்களின் பிறந்தநாளில், நான் வணங்குகிறேன். அவர்களின் இலட்சியங்கள் தொடர்ந்து நம்மை ஊக்குவிக்கின்றன’’ என பிரதமர் கூறியுள்ளார்.
குடியரசுத் துணைத் தலைவர் செயலகம்
இளைஞர்களுக்கு விளையாட்டுக்களை ஈர்ப்பான மற்றும் சாத்தியமான தொழில் வாய்ப்பாக மாற்ற வேண்டும்: குடியரசு துணைத் தலைவர் அழைப்பு
இந்திய பாராலிம்பிக் வீரர்களின் திறமையையும் உறுதியையும் பாராட்டிய குடியரசு துணைத் தலைவர் திரு எம். வெங்கையா நாயுடு, டோக்கியோ விளையாட்டு போட்டியில் அவர்கள் தங்கள் சிறப்பான செயல்பாடுகள் மூலமாக, இந்த சிக்கலான நேரத்திலும், ஒட்டு மொத்த நாட்டுக்கும் மகிழ்ச்சி மற்றும் நம்பிக்கையை கொண்டு வந்தனர் என கூறினார்.
டோக்கியோ பாராலிம்பிக் வீரர்களுக்கு குருகிராமில் இன்று நடந்த பாராட்டு விழாவில் உரையாற்றிய திரு.வெங்கையா நாயுடு கூறியதாவது:
பாராலிம்பிக் வீரர்களின் சாதனைகள் எளிதானதல்ல. பாராலிம்பிக் வீரர்களால் ஒட்டுமொத்த நாடும் பெருமையடைகிறது. நீங்கள் பல தடைகளை கடந்துள்ளீர்கள், விளையாட்டுக்களுக்கு முக்கியத்துவம் அளிக்காத சமூக அணுகுமுறைகளை வென்றுள்ளீர்கள். இது போன்ற சாதகமற்ற சூழ்நிலைகளிலும், உங்களின் சாதனைகள் ஒவ்வொரு இந்தியருக்கும் ஊக்குவிப்பாக உள்ளன.
நாட்டில் விளையாட்டு கலாச்சாரத்தை உருவாக்க வேண்டும். விளையாட்டை இளைஞர்களுக்கு ஈர்ப்பானதாகவும், சாத்தியமான தொழில் வாய்ப்பாகவும் மாற்ற வேண்டும். இது தொடர்பாக ஹரியானா அரசு எடுத்துள்ள நடவடிக்கைகள் பாராட்டத்தக்கது.
மாற்றுத்திறனாளிகளுக்கு உள்ளூர் அளவில் விளையாட்டு வசதிகளை ஏற்படுத்தி, விளையாட்டில் திறமையுள்ளவர்களை அடையாளம் கண்டு ஊக்குவிக்க வேண்டும்.
விளையாட்டு, ஆரோக்கியமான போட்டியில் வெல்லும் ஆசையை தூண்டுவதோடு, ஒருவரை உடல் தகுதி, ஒழுக்கம், குழு உணர்வுடன் இருக்கவும் வைக்கிறது.
அதிகரிக்கும் நீரிழிவு, இரத்த அழுத்தம் போன்ற வாழ்க்கை முறை நோய்கள், தனி நபரின் எதிர்ப்பு சக்தியை பலவீனமாக்கி, கொரோனா வைரஸ் தொற்றுக்கான வாய்ப்பை அதிகமாக்குகிறது. ஆகையால், ஆரோக்கியமான உணவு மற்றும் விளையாட்டுக்கள், நம் அன்றாட வாழ்வின் ஒரு அங்கமாக இருக்க வேண்டும்.
விளையாட்டு வீரர்களை ஹரியானா அரசு மிகப் பெரிய அளவில் ஊக்குவிப்பது பாராட்டுக்குரியது. இது மற்ற மாநிலங்களையும் ஊக்குவிக்கும்.
இளைஞர்கள் தங்கள் உடல் தகுதியில் கவனம் செலுத்தி, முறையான சமைத்த பாரம்பரிய உணவுகளை உண்டு, இயற்கையுடன் இணக்கமாக வாழ வேண்டும். குடியிருக்கும் மற்றும் வேலை செய்யும் இடங்களில் நல்ல சூரிய ஒளி, காற்றறோட்டம் இருப்பதும் முக்கியம்.
இவ்வாறு குடியரசு துணைத் தலைவர் திரு வெங்கையா நாயுடு பேசினார்.
ஹரியானா முதல்வர் திரு மனோகர் லால், ஹரியானா விளையாட்டுத்துறை அமைச்சர் திரு சந்தீப் சிங், விளையாட்டுத்துறை இயக்குனர் திரு பங்கன் நைன், ஹரியானாவைச் சேர்ந்த ஒலிக்பிக் மற்றும் பாராலிம்பிக் வீரர்கள் இந்நிகழ்ச்சியில் கலந்து கொண்டனர்.
(Visitor Counter : 155
அறிவியல் மற்றும் தொழில்நுட்பத்துறை
இதமான வடிவ கணிதத்தில் துல்லிய கட்டுப்பாடான நேனோ அமைப்புகளை உருவாக்கவும், இருபரிமாணப் பொருட்களின் மீதான இருப்பிடத்துக்கும் ஐஎன்எஸ்டி விஞ்ஞானிகள் வழி கண்டுபிடிப்பு
இதமான வடிவ கணிதத்தில் துல்லிய கட்டுப்பாடான நேனோ அமைப்புகளை உருவாக்கவும், விரைவான ஒரு படி குறைந்த மின்னழுத்த லேசர் எழுத்து முறை மூலம் இருபரிமாணப் பொருட்கள் மீதான இருப்பிடத்தைக் கண்டறியவும், தனிச்சிறப்பான நேரடி வழியை, அறிவியல் மற்றும் தொழில்நுட்ப துறையின் கீழ் செயல்படும் தன்னாட்சி அமைப்பான, மொஹாலியில் உள்ள நேனோ அறிவியல் மற்றும் தொழில்நுட்ப மைய ஆராய்ச்சியாளர்கள் கண்டுபிடித்துள்ளனர்.
விவரங்களுக்கு: https://pib.gov.in/PressReleasePage.aspx?PRID=1626881
(Visitor Counter : 141
பிரதமர் அலுவலகம்
பிரதமர் நரேந்திர மோடி மற்றும் டென்மார்க் பிரதமர் மெட்டே பிரடெரிக்சென் இடையே மெய்நிகர் மாநாடு
பிரதமர் திரு நரேந்திர மோடி மற்றும் டென்மார்க் பிரதமர் மெட்டே பிரடெரிக்சென் இடையேயான மெய்நிகர் மாநாடு 2020 செப்டம்பர் 28 அன்று இந்தியாவால் நடத்தப்படும்.
2. தொடர் உயர்மட்ட பேச்சுவார்த்தைகளால் வலுவடைந்துள்ள இந்திய-டென்மார்க் இருதரப்பு உறவு, வரலாற்று தொடர்புகள், பொதுவான ஜனநாயக மரபுகள் மற்றும் பிராந்திய மற்றும் சர்வதேச அமைதி மற்றும் நிலைத்தன்மைக்கான பொதுவான ஆர்வம் ஆகியவற்றல் கட்டமைக்கப்பட்டுள்ளது.
3. 2016-இல் 2.82 பில்லியன் அமெரிக்க டாலர்களாக இருந்த இந்தியா மற்றும் டென்மார்க் இடையேயான இருதரப்பு சரக்கு மற்றும் சேவைகள் வர்த்தகம், 2019-இல் 30.49 சதவீதம் உயர்ந்து 3.68 பில்லியன் அமெரிக்க டாலர்களாக இருந்தது. கப்பல், புதுப்பிக்கத்தக்க எரிசக்தி, சுற்றுச்சூழல், வேளாண்மை, உணவுப் பதப்படுத்துதல், திறன்மிகு நகர்ப்புற வளர்ச்சி ஆகிய துறைகளில் சுமார் 200 டென்மார்க் நிறுவனங்கள் இந்தியாவில் முதலீடு செய்துள்ளன. 'மேக் இன் இந்தியா' திட்டத்தின் கிழ் பல்வேறு முக்கிய டென்மார்க் நிறுவனங்கள் புதிய தொழிற்சாலைகளை நிர்மாணித்துள்ளன. டென்மார்க்கின் தகவல் தொழில்நுட்பம், புதுப்பிக்கத்தக்க எரிசக்தி மற்றும் பொறியியல் துறைகளில் சுமார் 25 இந்திய நிறுவனங்கள் செயலாற்றுகின்றன.
4. இந்தியா மற்றும் டென்மார்க் இடையே அறிவுசார் சொத்துரிமை தொடர்பான ஒப்பந்தம் ஒன்று மெய்நிகர் மாநாட்டின் போது கையெழுத்தாகிறது. சர்வதேச சூரிய சக்தி கூட்டணியில் டென்மார்க் இணைவது இன்னொரு பெரிய நிகழ்வாகும்.
5. இரு நாடுகளுக்கிடையே நீண்டகாலமாக நிலவி வரும் நட்புறவுக்கான கட்டமைப்பை விரிவாக ஆய்வு செய்யவும், இருதரப்புக்கும் பொதுவான முக்கிய விஷயங்களில் இன்னும் வலுவான மற்றும் ஆழமான உறவுக்கான வழிகளைக் கண்டறியவும் இந்த மெய்நிகர் மாநாடு இரு தலைவர்களுக்கும் வாய்ப்பினை அளிக்கும்.
-----
(
பிரதமர் அலுவலகம்
ராம நவமி பண்டிகையை முன்னிட்டு மக்களுக்கு பிரதமர் வாழ்த்து
ராம நவமி பண்டிகையை முன்னிட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
ராம நவமி பண்டிகையை முன்னிட்டு அனைத்து மக்களுக்கும் நல்வாழ்த்துக்கள். ஜெய் ஸ்ரீராம்! என்று பிரதமர் குறிப்பிட்டுள்ளார்.
பாதுகாப்பு அமைச்சகம்
டேராடூனில் உள்ள தேசிய நீர்வரைவியல் அலுவலகத்தில் உலக நீர்வரைவியல் தினம் கொண்டாடப்பட்டது
டேராடூனில் உள்ள இந்தியக் கப்பற்படையின் நீர்வரைவியல் துறையால் 2023 ஜூன் 21 அன்று, உலக நீர்வரைவியல் தினம் கொண்டாடப்பட்டது. “நீர்வரைவியல்-டிஜிட்டல் முறையைப் பயன்படுத்துதல்: கடலின் இரட்டை அம்சங்கள்” என்பது இந்த ஆண்டு உலக நீர்வரைவியல் தினத்தின் மையப்பொருளாகும்.
டேராடூனில் உள்ள தேசிய நீர்வரைவியல் அலுவலகம் தொடர்ச்சியான பல நடவடிக்கைகள் மூலம் உலக நீர்வரைவியல் தினத்தைக் கொண்டாடியது. பாதுகாப்பான கடல் பயணத்தை உறுதிசெய்தல், நீடிக்கவல்ல கடல்சார் மேம்பாட்டை ஊக்கப்படுத்துதல், நமது கடல்கள் மற்றும் கடற்கரைப் பகுதிகளைப் பாதுகாப்பது உள்ளிட்ட மத்திய அரசின் நீலப் பொருளாதாரத்திற்கு ஆதரவளித்தல் ஆகியவற்றில் நீர்வரைவியலின் முக்கியமான பங்களிப்பு குறித்து விழிப்புணர்வை ஏற்படுத்துவதும் இவற்றின் நோக்கமாகும்.
இந்தக் கொண்டாட்டங்களின் முக்கிய அம்சமாக மக்கள் தொடர்பு நிகழ்ச்சிகளும் நடத்தப்பட்டன. நீர்வரைவியலின் முக்கியத்துவத்தையும், கடல் பாதுகாப்பில் அதன் தாக்கத்தையும் பற்றி மாணவர்களுக்குக் கற்பிப்பதற்கான விளக்க வீடியோக்கள் மற்றும் கலந்துரையாடல் நிகழ்ச்சி பள்ளி மாணவர்களுக்கு நடத்தப்பட்டது. இந்த முயற்சிகள் நீர்வரைவியலில் புதிய தலைமுறையை ஈர்ப்பதாக இருந்தன.
பிரதமர் அலுவலகம்
ஒன்பது வந்தே பாரத் எக்ஸ்பிரஸ் ரயில்களின் சேவையைக் கொடியசைத்துத் தொடங்கி வைத்து பிரதமர் நிகழ்த்திய உரையின் தமிழாக்கம்
வணக்கம்!
நாட்டில் நவீன இணைப்பின் விரிவாக்கம் முன்னெப்போதும் இல்லாத ஒரு சந்தர்ப்பமாகும். இன்று, ஒரே நேரத்தில் 9 வந்தே பாரத் ரயில்கள் தொடங்கப்பட்டிருப்பது இதற்கு ஓர் எடுத்துக்காட்டு. இன்று, ராஜஸ்தான், குஜராத், பீகார், ஜார்க்கண்ட், மேற்கு வங்கம், ஒடிசா, தமிழ்நாடு, ஆந்திரா, தெலங்கானா, கர்நாடகா மற்றும் கேரளாவைச் சேர்ந்தவர்கள் வந்தே பாரத் எக்ஸ்பிரஸ் வசதியைப் பெற்றுள்ளனர். இன்று அறிமுகம் செய்யப்பட்ட ரயில்கள் முந்தைய ரயில்களுடன் ஒப்பிடும்போது மிகவும் நவீனமாகவும் வசதியாகவும் உள்ளன. இந்த ரயில்களில் இதுவரை ஒரு கோடியே 11 லட்சத்துக்கும் அதிகமானோர் பயணம் செய்துள்ளனர். இந்த எண்ணிக்கை நாளுக்கு நாள் அதிகரித்து வருகிறது.
நண்பர்களே,
இதுவரை 25 வந்தே பாரத் ரயில்களின் சேவையால் நாட்டின் பல்வேறு மாநிலங்கள் மற்றும் யூனியன் பிரதேச பகுதிகளைச் சேர்ந்த மக்கள் பயனடைந்து வருகின்றனர். இப்போது, இந்த கட்டமைப்பில் கூடுதலாக 9 வந்தே பாரத் எக்ஸ்பிரஸ் ரயில்கள் சேர்க்கப்படுகின்றன.
சந்திரயான் -3-ன் வெற்றி மனித எதிர்பார்ப்புகளைகப் புதிய உச்சங்களுக்கு உயர்த்தியுள்ளது. வலுவான மன உறுதி இருந்தால், மிகவும் சவாலான இலக்குகளைக் கூட அடைய முடியும் என்ற நம்பிக்கையை ஆதித்யா-எல் 1 அறிமுகம் அளித்துள்ளது.
நண்பர்களே,
நாட்டில் உள்ள ஏழை மற்றும் நடுத்தர மக்களின் மிகவும் நம்பகமான தோழனாக இந்திய ரயில்வே திகழ்கிறது. நம் நாட்டில் ஒரு நாளில் ரயிலில் பயணம் செய்பவர்களின் எண்ணிக்கை பல நாடுகளின் மக்கள் தொகையை விட அதிகம்.
சமீபத்தில், தமிழகத்தில் கோவை, மும்பையில் உள்ள சத்ரபதி சிவாஜி முனையம், புனே உள்ளிட்ட பல ரயில் நிலையங்களின் நிறுவன தினம் கொண்டாடப்பட்டது. கோவை ரயில் நிலையம் 150 ஆண்டுகளை நிறைவு செய்துள்ளது.
என் குடும்ப உறுப்பினர்களே,
இந்திய ரயில்வே மற்றும் சமூகத்தில் அனைத்து மட்டங்களிலும் நிகழும் மாற்றங்கள் வளர்ந்த இந்தியாவை நோக்கிய ஒரு குறிப்பிடத்தக்க முன்னெடுப்பாக இருக்கும் என்று நான் நம்புகிறேன். புதிய வந்தே பாரத் ரயில்களுக்காக நாட்டு மக்களுக்கு மீண்டும் ஒரு முறை எனது வாழ்த்துக்களை தெரிவித்துக் கொள்கிறேன்.
மிகவும் நன்றி!
பிரதமர் அலுவலகம்
பண்டிட் ஜவஹர்லால் நேருவின் நினைவு நாளன்று பிரதமர் அன்னாருக்கு புகழஞ்சலி
நாட்டின் முதல் பிரதமரான பண்டிட் ஜவஹர்லால் நேருவின் நினைவு நாளன்று, பிரதமர் திரு நரேந்திர மோடி அன்னாருக்கு புகழஞ்சலி செலுத்தியுள்ளார்.
“நமது முதல் பிரதமர் பண்டிட் ஜவஹர்லால் நேருவின் நினைவு நாளான இன்று அன்னாருக்கு புகழஞ்சலி” என்று பிரதமர் தெரிவித்துள்ளார்.
மத்திய அமைச்சரவை
மருத்துவத் துறையில் இந்தியா மற்றும் அமெரிக்கா இடையே நிறுவனங்கள்-இடை ஒப்பந்தத்திற்கு மத்திய அமைச்சரவை ஒப்புதல்
மறுசீரமைப்பு மருத்துவம் மற்றும் 3டி பயோ பிரிண்டிங், புதிய தொழில்நுட்பங்கள், அறிவியல் ஆலோசனைகள் / தகவல்கள் மற்றும் தொழில்நுட்பங்கள் பரிமாற்றம், அறிவியல் உள்கட்டமைப்பை இணைந்து பயன்படுத்துவது ஆகிய துறைகளில் இந்தியா மற்றும் அமெரிக்கா இடையேயான நிறுவனங்கள்-இடை ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது.
உள்நாட்டு விமானப் போக்குவரத்து அமைச்சகம்
உயிர் காக்கும் உதான் செயல்பாடு  கீழ் மருத்துவ சரக்கு விமானங்கள் ஒரே நாளில் நாட்டிற்கு 108 டன் அத்தியாவசியப் பொருள்களைக் கொண்டு செல்கின்றன
கொவிட்-19 க்கு எதிரான இந்தியா நடத்தும் போருக்கு ஆதரவாக நாட்டின் தொலைதூரப் பகுதிகளுக்கு அத்தியாவசிய மருத்துவச் சரக்குகளைக் கொண்டு செல்ல 214க்கும் மேற்பட்ட லைஃப்லைன் உதான் விமானங்கள் சிவில் விமானப் போக்குவரத்து அமைச்சகத்தால்  இயக்கப்படுகின்றன. இன்று வரை கொண்டு செல்லப்பட்ட சரக்கு சுமார் 373.23 டன் ஆகும். மேலும் உயிர் காக்கும் உதான் விமானங்கள் சென்ற வான்வழி தூரம் 1,99,784 கி.மீக்கும் அதிகமாகும் என்று சிவில் விமானப் போக்குவரத்து அமைச்சகத்தின் இணைச் செயலாளர் திருமதி. உஷா பதீ  கூறுகிறார். ஏப்ரல் 11, 2020 அன்று மட்டும் கொண்டு செல்லப்பட்ட சரக்குகளின் எடை 108 டன் ஆகும்.
உயிர்காக்கும் உதான் விமானங்கள் தொடர்பான பொது தகவல்கள் https://esahaj.gov.inlifeline_udan/public_info என்ற இணையதளத்தில் தினம்தோறும் பதிவேற்றப்படுகிறது.
சர்வதேசத் துறை
மருந்துகள், மருத்துவ உபகரணங்கள் மற்றும் கொவிட்-19 க்கான நிவாரணப் பொருள்களைக் கொண்டு செல்வதற்காக, 2020 ஏப்ரல் 4 முதல் நடைமுறைக்கு வரும் வகையில் ஒரு விமானப் பாலம்  நிறுவப்பட்டுள்ளது
(
பிரதமர் அலுவலகம்
சர்தார் பட்டேலின் பிறந்த நாளில் அன்னாருக்கு பிரதமர் அஞ்சலி
திரு சர்தார் பட்டேலின் பிறந்த நாளான இன்று, பிரதமர் திரு நரேந்திர மோடி அவருக்கு அஞ்சலி செலுத்தியுள்ளார்.
"திரு சர்தார் பட்டேலின் பிறந்த நாளான இன்று நான் அவருக்கு எனது அஞ்சலியை செலுத்துகிறேன்", என்று பிரதமர் தமது செய்தியில் குறிப்பிட்டுள்ளார்.
----
(
பிரதமர் அலுவலகம்
இந்தியா-இத்தாலி தொழில்நுட்ப உச்சிமாநாட்டில் பிரதமர் உரை
புதுதில்லியில் இன்று  நடைபெற்ற இந்தியா-இத்தாலி தொழில்நுட்ப உச்சிமாநாட்டில் பிரதமர் திரு. நரேந்திர மோடி உரையாற்றினார். இத்தாலி பிரதமர் திரு. கியூஸெப் கோண்டேவும் இந்த மாநாட்டில் கலந்து கொண்டார்.
மாநாட்டில் பேசிய பிரதமர் திரு. நரேந்திர மோடி, இந்தியா – இத்தாலி தொழில் ஆராய்ச்சி மற்றும் மேம்பாட்டு ஒத்துழைப்பு திட்டத்தின் அடுத்த கட்டம் தொடங்கப்படுவதாக அறிவித்தார். இத்திட்டம் இந்திய தொழில் மற்றும் ஆராய்ச்சி அமைப்புகள் புதிய பொருட்களை உருவாக்குவதற்கு வழிவகை செய்யும் என்றார்.
தொழில்நுட்பத்தின் முக்கியத்துவம் பற்றி குறிப்பிட்ட பிரதமர், இந்தியாவில் சமூகநீதி, அதிகாரமளித்தல், உள்ளார்ந்த மற்றும் வெளிப்படைத் தன்மையை ஏற்படுத்துவதற்கு ஓர் ஊடகமாக தொழில்நுட்பம் பயன்படுத்தப்பட்டு வருகிறது என்றார். அரசின் சேவைகள் கடைக்கோடி வரை சென்றடைவதை உறுதி செய்வதற்கும் தொழில்நுட்பத்தை அரசு பயன்படுத்தி வருவதாக அவர் கூறினார்.
நாட்டு மக்களிடையே அறிவியல் ஆர்வத்தோடு தொழில்நுட்ப ஆர்வத்தையும் மேம்படுத்த வேண்டும் என்று அரசு வலியுறுத்தி வருவதாகவும் பிரதமர் தெரிவித்தார். அந்த வகையில், அடல் புதிய கண்டுபிடிப்புகளுக்கான திட்டம், யூமாங் செயலி மற்றும் நாடுமுழுவதும் 3 லட்சம் பொது சேவை மையங்கள் செயல்பட்டு வருவதாகவும் அவர் குறிப்பிட்டார். இதுபோன்ற தொழில்நுட்பத் தீர்வுகள், அரசின் சேவைகள் மக்கள் இருக்கும் இடத்திற்கே சென்று சேர்வதை உறுதி செய்ய முடிவதாகவும் பிரதமர் தெரிவித்தார்.
இந்திய விண்வெளித் திட்டங்கள் பற்றி குறிப்பிட்ட பிரதமர், புதுமையான முயற்சிகளை தரமான வகையில் மேற்கொள்வதற்கு இவை ஒரு உதாரணமாக அமைந்துள்ளன என்றும் கூறினார். மேலும், இத்தாலி உட்பட பல்வேறு நாடுகளின் செயற்கைக் கோள்களை இந்தியா விண்வெளிக்கு அனுப்பி வருவதாகவும், புதுமையான தீர்வுகளை குறைந்த செலவில் உருவாக்கும் திறன் இந்தியாவிடம் இருப்பதை இது பிரதிபலிப்பதாகவும் தெரிவித்தார்.
வாழ்வியல் உபகரண வடிவமைப்புத்துறையில் இந்தியா – இத்தாலி இடையேயான ஒத்துழைப்பு அதிகரித்திருப்பது குறித்தும் பிரதமர் திரு. நரேந்திர மோடி மகிழ்ச்சி தெரிவித்தார். குறிப்பாக, தோல் தொழில் மற்றும் போக்குவரத்து & வாகன வடிவமைப்பு துறைகளில் சிறப்பு கவனம் செலுத்தப்படுவதாகவும் அவர் குறிப்பிட்டார்.
பிரதமர் அலுவலகம்
குஜராத் கெவாடியாவில் நடந்த ஒருங்கிணைந்த ராணுவ கமாண்டர்கள் மாநாட்டின் நிறைவு நிகழ்ச்சியில் பிரதமர் உரை
குஜராத் கெவாடியாவில் பாதுகாப்புத்துறை அமைச்சகம் ஏற்பாடு செய்த, ஒருங்கிணைந்த ராணுவ கமாண்டர்கள் மாநாட்டின் நிறைவு நிகழ்ச்சியில், பிரதமர் திரு நரேந்திர மோடி உரையாற்றினார்.
இந்த மாநாட்டின் போது, விவாதங்கள் பற்றி பிரதமருக்கு, முப்படை தலைமை தளபதி எடுத்துக் கூறினார்.
இந்த மாநாட்டின் அமைப்பு மற்றும் கொள்கைக்கு பிரதமர் பாராட்டு தெரிவித்தார். இந்தாண்டு மாநாட்டில் அனைத்து பிரிவு அதிகாரிகளையும் சேர்த்ததை அவர் பாராட்டினார்.
தேசிய பாதுகாப்பு அமைப்பின் சிவில் மற்றும் ராணுவ உயர் அதிகாரிகளிடம் பேசிய பிரதமர், கொவிட் தொற்று மற்றும் வடக்கு எல்லையில் நிலவிய சவாலான சூழலில், இந்திய பாதுகாப்பு படைகள் கடந்த ஓராண்டாக அர்ப்பணிப்புடன் பணியாற்றியதை வெகுவாக பாராட்டினார்.
தேசிய பாதுகாப்பு அமைப்பில் உள்நாட்டுமயத்தை அதிகரிப்பதை வலியுறுத்திய பிரதமர், சாதனங்கள் மற்றும் ஆயுதங்களில் மட்டும் அல்ல பாதுகாப்பு படைகளின் போதனைகள், நடைமுறைகள், மற்றும் பழக்க வழக்கங்களிலும் உள்நாட்டுமயம் இருக்க வேண்டும் என்றார்.
தேசிய பாதுகாப்பு கட்டமைப்பில் ராணுவம் மற்றும் ராணுவம் அல்லாத பிரிவுகளிலும் மனிதசக்தி திட்டங்களை அதிகரிக்க வேண்டும் என அவர் வலியுறுத்தினார்.
பொதுமக்கள்-ராணுத்தினர் இடையேயான வேறுபாடுகளை தீர்ப்பது, விரைவாக முடிவெடுப்பது போன்றவற்றில் முழுமையான அணுகுமுறையுடன் கவனம் செலுத்த வேண்டும் என அவர் வேண்டுகோள் விடுத்தார்.
பயன்பாடு மற்றும் பொருத்தம் இல்லாத மரபு முறைகளில் இருந்து, வெளிவர வேண்டும் எனவும் பாதுகாப்பு படை பிரிவுகளுக்கு அவர் ஆலோசனை வழங்கினார்.
தொழில்நுட்ப சூழல் வேகமாக மாறிவருவதை குறிப்பிட்ட பிரதமர், எதிர்காலத்துக்கு ஏற்ற படையாக இந்திய ராணுவத்தை உருவாக்க வேண்டும் என வலியுறுத்தினார்.
நாட்டின் 75வது சுதந்திர தினம் அடுத்தாண்டு கொண்டாடப்படவுள்ளதை சுட்டிக் காட்டிய பிரதமர், இளைஞர்களை ஊக்குவிக்கும் நடவடிக்கைகள் மற்றும் முயற்சிகளை பாதுகாப்பு படைகள் மேற்கொள்ள வேண்டும் என கேட்டுக் கொண்டார்.
------
(
சிறப்பு சேவைகள் மற்றும் கட்டுரைகள்
ரூ.48.35 லட்சம் மதிப்பிலான 1083 கிராம் தங்கம் மற்றும் 9400 சிகரெட்டுகள் பறிமுதல்
துபாயில் இருந்து விமானம் மூலம் 20-ந் தேதி சென்னை வந்த பயணியை விமான நிலைய சுங்கத்துறை அதிகாரிகள் இடைமறித்து சோதனையிட்டு நூதன முறையில் மறைத்து எடுத்துவரப்பட்ட தங்கத்தை பறிமுதல் செய்தனர். அதனை உருக்கிய போது 1083 கிராம் எடை கொண்ட தங்கம் கிடைத்தது. இதன் மதிப்பு ரூ.47.41 லட்சமாகும்.
மேலும் 9400 சிகரெட்டுகளை கொண்ட 47 பெட்டிகளும் பறிமுதல் செய்யப்பட்டன. இவற்றின் மதிப்பு 94 ஆயிரம் ரூபாயாகும். மேலும் விசாரணை நடைபெற்று வருவதாக சென்னை விமான நிலைய சுங்கத்துறை முதன்மை ஆணையர் திரு மேத்யூ ஜோலி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.